Guerrilleros de Cristo Rey

Guerrilleros de Cristo Rey 1970eko hamarkadan Espainian jardun zuen erakunde ultraeskuindar parapoliziala izan zen, indarkeria-ekintza ugari, tartean hilketa zenbait, egin zituena.

Bilakaera Historikoa 
Hirurogeiko hamarkadan zehar eskuin muturreko hainbat talde eratu ziren unibertsitate munduan sortzen hasiak ziren mugimendu frankisten aurka egiteko. Guerrilleros de Cristo Rey testuinguru honetan sortu zen hamarkadaren amaieran, Dibisio Urdineko beteranoa zen Mariano Sánchez Covisaren zuzendaritzapean. Partaide asko Karlismoan zuten jatorria. Paul Prestonek eta Rodríguez Tejadak aipatzen dutenez, susmoak daude erakunde hauen eta Estatuko Zerbitzu Sekretuen arteko harremanaren inguruan, Carrero Blarnco presidente zelarik.

Guerrilleros de Cristo Rey taldearen lehenengo akzio ezagunak 1970ko abenduan gertatu ziren, hainbat apaiz aurrerakoi jipoitu zituztenean Ondarroan, horien artean Emiliano de Iturraran eta Jesus Garitaonandia. 1973ko maiatzaren 2an Sánchez Covisa atxilotu zuten, kimikaria ogibidez, Madrilgo Movimientos Apostólicos Obreros delakoak antolatutako meza bat oldartzeagatik. 1976ko urrian hauxe esan zuen: "Guerrilleroetan ez dago ez jeferik ezta antolamendurik ere, hitzak berak hala dio; ez dago ezta inoren fitxerorik. Ekin nahi diotenean, ekiten diote".

1976ko maiatzaren 9an, Guerrilleros de Cristo Rey taldea Jurramendiko hilketekin lotu zuten, beste erakunde extremista batzuekin batera. 1976ko irailaren 26an erakunde honek 21 urteko ikasle bat akabatu zuen. Hildakoa, Carlos González Martínez izenekoa, frankismoaren azken exekutatuen omenez egindako manifestazio batean zegoen momentuan, Madrilgo Barquillo kalean. 1977ko urtarrilaren 23an erakundeak berriz ere gazte bat hil zuen, 19 urtekoa oraingoan, Arturo Ruiz izenekoa. Arturo Ruiz Partido del Trabajo alderdiko Joven Guardia Roja gazte saileko kide zen. Bizkarretik hil zuten, "¡Viva Cristo rey" oihukatu bitartean. Triple A (Espainia) taldeak hartu zuen beregain hilketa.

1978ko abuztuaren 24an Askatasuna aldizkari anarkistaren egoitza erre zen Bilbon, Guerrilleros de Cristo Rey taldearekin lotu zelarik gertaera. Erakundeak langile mugimenduarekin lotura zuten apaizen zein erregimen frankistarekin kritikoak ziren sektoreen aurka oldarrak prestatu zituzten. Stanley Paynek dioenaren arabera, azkenean elizak talde hau arbuiatu zuen.

1978an konstituzio espainiarra martxan jarri zen, alderdi demokratikoak legeztatu ziren eta taldekide askok erakundea utzi zuten Guerrilleros de Cristo Rey ahulduz. 1980ko hamarkadaren hasieran taldea desegin zen.

Erreferentzia bibliografikoak

Kanpo estekak 

Espainiako Trantsizio Demokratikoa
Erakunde armatuak
Eskuin muturra Espainian